Agusta
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
Agusta er et tidligere italiensk flyindustriselskap. Selskapet er mest kjent for sine helikoptre. Foruten egne konstruksjoner har selskapet produsert helikoptere på lisens fra Bell og Sikorsky.
Historie Selskapet ble grunnlagt i 1907 av Giovanni Agusta (1879–1927). Agusta bygde før andre verdenskrig vanlige fly, men etter at selskapet fikk lisens på produksjon av Bell 47 i 1952 spesialiserte det seg på helikoptere. Etter dette fulgte lisensproduksjon av flere helikoptertyper fra Bell, og fra 1967 lisensproduksjon av helikoptertyper fra Sikorsky. Agustas første egenutviklede helikopter til å bli satt i serieproduksjon var A109, som fløy først gang i 1971. A109 er fremdeles i produksjon som AW109. Blant Agustas mest kjente egenutviklede helikoptertyper i tillegg A119 Koala, som fløy første gang i 1995, og kamphelikopteret A129 Mangusta, som fløy første gang i 1983.Fra 1994 ble Agusta en del av italienske Finmeccanica og i 2001 ble selskapet slått sammen med britiske Westland Helicopters til AgustaWestland. AgustaWestland ble absorbert av eierselskapet Leonardo i 2016. Les mer i Store norske leksikon helikopter AgustaWestland Leonardo